**Balatonfüredi Horgász Egyesület (BHE)**

**Kikötő üzemeltetési szabálya**

**Bevezetés**

A BHE központi kikötője Balatonfüred közigazgatási területén lévő

-/19/C/D/A/-/131-00 regisztrációs számú engedéllyel rendelkező csónak kikötő.

 A kikötő üzemeltetési formája saját használatú.

Üzemeltetője: Balatonfüredi Horgász Egyesület

Üzemidő naponta: 24 óra

A kikötő használatának szabályai az engedély, az Alapszabály és a közgyűlés által elfogadottak szerint készült.

Csak a csónakhellyel rendelkező (kikötő fenntartási támogatást megfizető) rendes tagok és jelenlétükben közeli hozzátartozói vagy 1 fő vendég, a klubházat bérbe vevő vendégek (kivétel 07.01-től 08.30.-ig terjedő időszak) mehetnek be a kikötő területére

A kikötő üzemeltetője a kikötőt használó vízi járművet őrizetben nem részesíti, azokért felelősséget nem vállal.

A kikötő területén esetlegesen bekövetkező személyi sérülésekért a BHE nem vállal felelősséget

1. **1.     A kikötő használata**

1.1. A kikötő 19 sorszámozott hellyel rendelkezik.

1.2. A kikötőben kikötőnaplót kell vezetni (gondnok).

1.3. A kikötőben a munka-, baleset-, tűz-, és környezetvédelmi előírásokat mindenkinek be

      kell tartani.

1.4. Minden tag köteles a kommunális hulladékot a kijelölt tárolóba elhelyezni.

1.5. A kikötőben veszélyes hulladékot tárolni, keletkezésével kapcsolatos tevékenységet

      folytatni szigorúan tilos!

1.6. A kikötőben lévő közlekedési utat szabadon kell hagyni.

1.7. A kiskocsikat a ki-, és be-rakodást kivéve, csak a kijelölt helyeken lehet

tárolni.

1.8. A kikötő bejárati ajtót mindig zárva kell tartani, az ajtó kulcsát másnak átadni tilos.

1.9. Csónakot a vezetőség által meghatározott módon és az általa kijelölt helyre lehet kikötni.

1.10. A móló, valamint a kikötő szerelvényeinek, tartozékainak esetleges hibáit,

      rongálását, hiányát minden belépésre jogosult köteles a gondnoknak jelezni.

Tilos a kikötő területén:

* minden olyan tevékenység és magatartás, mely más személyek, vagy a létesítmény üzemeltetésének biztonságát veszélyezteti, illetve környezetszennyezést okoz
* dohányzás és nyílt láng használata
* szikraképződést okozó gép vagy berendezés használata
* élő állatot bevinni

**2.1. Tartós (tagi) bérleti helyek**

 2.1.1. A kikötőhelyeket csak a rendes tagok és 2022.január 01-én csónakhellyel rendelkező pártoló tagok (a közgyűlés által meghatározott éves díj egyesületi számlára történő befizetése után) használhatják.

2.1.2. Minden csónakhellyel rendelkező tag csak a számára kiadott helyet

          használhatja kivéve, ha az eredeti helyét ideiglenesen az egyesületnek átadja, és cserébe

          ideiglenesen más hely használatát engedélyezi az elnökség.

2.1.3. A szabályok megsértésével vízre tett csónakot az Egyesület a tulajdonos költségére a

         vízből eltávolítja.

2.1.4. A tagok kötelesek a kikötőhelyük vízfelületét és a móló szakaszukat

          rendszeresen tisztítani.

2.1.5. Mólón átalakítást csak a vezetőség előzetes engedélye alapján lehet végezni. Az

          engedélyezett átalakítást a tagnak saját költségére lehet elvégezni. A jóváhagyott

          átalakítás az egyesület tulajdonába kerül.

2.1.6. A csónakot kikötni csak a BHE elnöksége által meghatározott módon lehet

2.1.7. A befizető tag csak a saját csónakját tárolhatja az vezetőség által kijelölt helyen. Csónak hellyel való visszaélés kizárást von maga után.

2.1.8. A kikötőben a csónakok egymás közti távolságát és védelmét egy oldalon (nyugati oldal jobb, keleti oldal bal) ütköző puffer beiktatásával kell megoldani, annak érdekében, hogy másoknak kárt ne okozzunk.

2.1.9. A vízre tételi engedélyt a gondnok (kikötőmester) akkor adja meg, ha a kérelmező a díjszabás

         szerinti díjakat megfizette.

**2.2. Vendégek**

2.2.1. Az állandó vendéghelyeket, ill. az időszakosan felszabaduló kikötőhelyeket a

         gondnoknál (kikötőmesternél) alkalmanként jelentkező kérelmezők számára a vezetőség jelöli ki.

2.2.2. A vízre tételi engedélyt a gondnok (kikötőmester) akkor adja meg, ha a kérelmező a díjszabás

         szerinti díjakat megfizette.

2.2.3 A rendes tagok vendégeiket (közeli hozzátartozó és 1 fő vendég) csak személyes jelenlétükben hozhatják be a kikötő területére, kulcsot senkinek nem adhatnak.

2.2.4. A vendégek kötelesek a kikötőrendet betartani.

2.2.5. A kikötőrend megsértése a vendég azonnali kitiltását eredményezi.

2.2.6. A vendég csónakok (4 db) használata:

- 3 darab csónakot a klubház szobáit bérbe vevő horgászok használhatják / kivétel 07.01-től 08.30.-ig terjedő időszak/, amennyiben a vendégek nem kívánják igénybe venni a rendes tagok használhatják jelképes 1000 Ft/alkalom (max. 4 óra) áron

- 1db csónakot az egyesület rendes tagjai használhatják jelképes 1000/alkalom (max. 6 óra) áron.

A vendégcsónak igényeket a gondnoknak kell jelezni és a használat megkezdésekor számla ellenében a díjat fizetni.

**2.3. Általános rendelkezések**

2.3.1. Csónak helyre csak csónak köthető ki.

2.3.2. Csónak hosszúsága: max. 4,3 méter, szélessége: max 1,60 méter lehet (ez nem vonatkozik a 2022. január 01.-én már meglévő csónakokra!).

2.3.3. Az elektromos rendszer csak kettős gumiszigetelésű legalább 1,25mm2 vastagságú

          kültéri, vízálló kábellel használható. Toldás, hosszabbítás nem engedélyezett. A

          kábel botlásveszélyt nem okozhat. A kábel szakszerűtlen elhelyezése, vagy hibás

          használata a kábel tulajdonosának anyagi és jogi felelőssége.

2.3.4. A kikötőrend betartása minden tag és vendég részére kötelező.

2.3.5. A kikötőben kihelyezett figyelmeztető és tiltó táblák betartása minden tag és vendég

          számára kötelező.

2.3.6. A gondnok (kikötőmester) utasításait a tagok és a vendégek kötelesek betartani.

2.3.7. A szabályokat megszegők ellen saját hatáskörben a BHE Elnökségnek kell eljárni.

2.3.8. A kikötőrendet megsértőkkel szemben a figyelmeztetés, belépő kulcs határozott idejű,

          vagy végleges letiltása szankciók alkalmazhatók.

2.3.9. A kikötőt védő kövezést megbontani, köveket átrakni TILOS.

2.3.10. A kikötőben igényelt csónakhely első bekerülési költsége a mindenkori éves kikötő használati díj 15-szöröse. A balatonfüredi állandó lakhellyel rendelkező rendes tagok a fent említett költség 80%-a.

2.3.11. A pártoló tagok éves kikötő fenntartási hozzájárulási díja a rendes tagoknak megállapított díj 2-szerese.

**2.4 A kikötőről történő horgászat szabályai:**

2.4.1 Csak a csónakhellyel rendelkező (kikötő fenntartási támogatást megfizető) rendes tagok és a klubházat bérbe vevő vendégek (kivétel 07.01-től 08.30.-ig terjedő időszak) horgászhatnak a kikötőről. Elsőbbsége van a fizető vendégnek.

2.4.2. Három fő egyidejű horgászatánál 2 bot/fő, a fölött /a negyedik horgász érkezésekor/ mindenki köteles áttérni az 1 bot/fő történő horgászatra.

2.4.3. Foglalt hely nincs, horgászat érkezési sorrendben.

Mellékletek:

* kikötői engedély
* helyszínrajz
* mentő eszközök jegyzék